El crit de guerra comercial del president dels EUA, Donald Trump, posa els pèls de punta a Brussel·les no només per la butxaca, sinó també pel risc de divisió interna. La seva confirmació, dijous a la nit, d’aplicar noves taxes a les importacions d’acer i alumini van elevar la tensió amb l’aliat europeu, que ara corre per aconseguir una exempció. Més ràpids, però, van ser els britànics, que, frustrats pel mal rumb de les negociacions del Brexit, ahir al matí van dir que negociaran directament amb Washington per salvar-se dels aranzels com Mèxic i el Canadà.